Калі я ўжо размеркавалася ў паліклініку, год стажыравалася ў найлепшых спецыялістаў вядучых цэнтраў і паспела палюбіць сваю спецыяльнасць. Насамрэч, уралагічная сфера шматгранная. Гэта вяртанне рэпрадуктыўнага здароўя, магчымасць мець дзяцей, магчымасць падвысіць якасць жыцця. Палавое жыццё — вельмі важны аспект, адзін з найважнейшых. Таму калі прыносіш чалавеку радасць — ці з’яўляецца дзіця, ці вяртаецца ўзаемаразуменне ў сям’ю, — гэта вельмі цешыць, ты бачыш вынік сваёй працы.